מצעד הפזמונים העברי השנתי (ה'תש"ן–ה'תשנ"ט)
רשימת המצעדים השנתיים בשנים ה'תש"ן–ה'תשנ"ט > ה'תשנ"ח-1998

המצעד של גלי צה"ל חזר לפעילות וספג ביקורת לאחר שאייל גולן ושרית חדד לא זכו בתואר זמר וזמרת השנה. "השיר "דמעות" של אייל גולן זכה בתואר "שיר השנה" ודנה אינטרנשיונל זכתה בתואר "זמרת השנה". גלי צה"ל, בנוסף לקטגוריות הרגילות, הוסיפו קטגוריות מקוריות, וכך "יפה שלי" של אייל גולן נבחר כ"שיר המקלחת המצטיין". רשת ג' המשיכה לשדר את המשדר במקביל לזה המחודש של גל"צ. לזמרת השנה ברשת נבחרה דנה אינטרנשיונל אשר זכתה במקום הראשון באירוויזיון עם השיר דיווה. ללהקת השנה נבחרה היי פייב, אשר גלי ההערצה אליה הגיעו לשיאים חדשים באותה השנה. בעקבות מספר שמות חדשים רבים שהופיעו במסגרת המשדרים השבועיים כמו עברי לידר, אריאל הורוביץ, מיכל אמדורסקי ודודי לוי הוחלט ברשת ג' להכריז על קטגוריה חדשה – תגלית השנה, אותה קטף בן ארצי. צמד היוצרים זאב נחמה ותמיר קליסקי רשם שיא כאשר הצליחו להשחיל שמונה שירים למצעד השנתי, ביניהם שיר השנה "דמעות" המבוצע על ידי אייל גולן שנבחר לזמר השנה. בעקבות חגיגות היובל למדינה חודשו שירים רבים במסגרות פרויקטים שונים. הדבר מקבל ביטוי במצעד של רשת ג' אשר עמוס מאי פעם בגרסאות כיסוי לשירים. דירוג הרשת לשנה זו:
| 0 | 1 | 2 |
| --- | --- | --- |
|  1. "דמעות" – אייל גולן (זאב נחמה/זאב נחמה ותמיר קליסקי)  2. "דיווה" – דנה אינטרנשיונל (יואב גינאי/צביקה פיק)  3. "יפה שלי" – אייל גולן (זאב נחמה/זאב נחמה ותמיר קליסקי)  4. "17" – בן ארצי ושלמה ארצי (בן ארצי)  5. "גשם" – אלי לוזון (יעקב גלעד/יחיאל ("קיטש") אמסלם)  6. "כולם רוקדים עכשיו" – היי פייב (שי להב/שי להב ואייל שחר)  7. "התמונות שבאלבום" – חיים משה (זאב נחמה/זאב נחמה ותמיר קליסקי)  8. "תמיד אהבה" – עברי לידר (עברי לידר)  9. "חיים משל עצמי" – בן ארצי (בן ארצי)  10. "כשאת נוגעת בי" – בעז שרעבי (אהוד מנור/בעז שרעבי)  11. "קן של אהבה" – אתניקס ואייל גולן (זאב נחמה/זאב נחמה ותמיר קליסקי)  12. "כל הזמן שבעולם" – דודי לוי ואהוד בנאי (מאיר גולדברג/דודי לוי)  13. "השיר שלנו" – אביב גפן (אביב גפן)  14. "יאללה ביי" – אריאל הורוביץ בליווי אבי גרייניק ועידן אלתרמן (אריאל הורוביץ)  15. "הכול סגור" – שרית חדד (זאב נחמה/זאב נחמה ותמיר קליסקי)  16. "אין כמו אמא" – אתניקס (זאב נחמה/זאב נחמה ותמיר קליסקי)  17. "טבריה" – מיכה שטרית (מיכה שטרית)  18. "מקדש האהבה" – היי פייב (אייל דסאו ועידן יסקין/עידן יסקין)  19. "הלוואי" – יהודית רביץ בליווי תלמידי רימון ולהקות צבאיות (אהוד מנור/בעז שרעבי)  20. "חייך וחיי" – ריטה וגידי גוב (דודו ברק/בעז שרעבי) |  |  21. "BMW שחורה" – אתניקס עם שלום אסייג (זאב נחמה/זאב נחמה ותמיר קליסקי)  22. "Give Me A Hifive" – היי פייב (אמיר פיי גוטמן, אייל שחר, עידן יסקין ואוהד דקל/שי להב ואוהד דקל)  23. "חייל שלי" – מיכל אמדורסקי (ינאי רטפן/אסף אמדורסקי)  24. "עניין של זמן" – רמי קלינשטיין בליווי לילה מלקוס (אהוד מנור/רמי קלינשטיין)  25. "זמר שלוש התשובות" – זהבה בן (נתן אלתרמן/אריה לבנון)  26. "אנתי עמרי" – מיכה שטרית וויקטוריה חנה (מיכה שטרית)  27. "מחכה לו" – דנה ברגר (דנה ברגר)  28. "לאונרדו" – עברי לידר (עברי לידר)  29. "בין ערביים" – פבלו רוזנברג (שלמה ארצי)  30. "כנראה שאהבתי אותך" – בן ארצי (בן ארצי)  31. "חמימות חולפת" – דנה ברגר (ורד קלפטר)  32. "לעיתים" – שלמה ארצי (ג'וני שועלי)  33. "בלילות הקיץ החמים" – רונית שחר (דן מינסטר/מתי כספי)  34. "שמש" – פרה קדושה (אביגי סופר/יאיא כהן אהרונוב, אביגי סופר, אמיר דדון, ענבל פרטוק, אורן זכאי והילה הררי)  35. "מסמרים ונוצות" – מיכה שטרית (מיכה שטרית ומיקי זר/ברי סחרוף, יזהר אשדות ומיכה שטרית)  36. "פתחי לו את לבך" – אתניקס עם ג'ורג' וואסוף (זאב נחמה/זאב נחמה ותמיר קליסקי)  37. "סיגל נחמיאס" – אריאל הורוביץ (אריאל הורוביץ)  38. "אף אחד משנינו" – עברי לידר (עברי לידר)  39. "למה" – נעליים (שחר אבן צור/אייל אבן צור)  40. "שיר הנישואין" – גלי עטרי (אפרים שמיר) |